
62 DR.31.10.2013 

 
Tuan Manivannan a/l Gowindasamy [Kapar]: Gula, gula, gula.   

Puan Alice Lau Kiong Yieng [Lanang]: Satu minit sahaja.  

Tuan Manivannan a/l Gowindasamy [Kapar]: Setengah minit.   

Puan Alice Lau Kiong Yieng [Lanang]: Ya, setengah minit.   

Tuan Manivannan a/l Gowindasamy [Kapar]: Terima kasih. Ini tentang 

kekurangan subsidi gula, diumumkan tanpa menghiraukan sentimen kaum India. Kerajaan 
Barisan Nasional tidak langsung peka kepada perayaan Deepavali yang diraikan oleh kaum 
India di Malaysia. Amat jelas kenaikan harga gula akan membawa satu kesukaran kepada 
rakyat Malaysia, kaum India ketika ini. Inikah janji yang ditepati atau erti ‘romba nandri’ yang 
dilaungkan oleh Yang Amat Berhormat Perdana Menteri? Sila ulaskan. Terima kasih.   

Puan Alice Lau Kiong Yieng [Lanang]: Masukkan ucapan Yang Berhormat 
Kapar dalam ucapan saya. Ini adalah ‘janji dicapati’. Hari ini, persatuan bakery di Sarawak 
telah mengumumkan kenaikan harga sebanyak 15% ke atas semua roti mulai bulan 
Disember 2013. Ini amat membebankan rakyat jelata.   

Selain itu, saya ingin menyentuh isu ibu tunggal di negara kita. Saya dimaklumkan 
bahawa ibu tunggal hanya menerima bantuan kebajikan sebanyak RM100 untuk seorang 
anak jagaannya. Adakah kerajaan sedar bahawa RM100 sebulan hanya cukup untuk 
membeli susu tepung atau makanan anak-anak? Saya bercadang supaya bantuan ini dapat 
dinaikkan untuk meringankan bebanan ibu tunggal. Ramai ibu tunggal yang perlukan 
pekerjaan akan tetapi siapa yang dapat menjaga anak mereka? Oleh itu, saya 
mencadangkan kerajaan untuk membina child care center atau pusat jagaan kanak-kanak 

percuma untuk kaum wanita terutama ibu tunggal. Saya juga menyeru kerajaan untuk 
menaikkan kadar bantuan kebajikan seperti bantuan kanak-kanak dari RM100 seorang atau 
maksimum RM450 sekeluarga terutamanya kepada ibu tunggal yang tidak dapat bekerja 
kerana terpaksa menjaga anak-anak kecil mereka.  

Tuan Yang di-Pertua, semasa Pilihan Raya Umum Ke-13, Perdana Menteri kata 
kerajaan akan mempertimbangkan skim insurans bagi ibu tunggal yang berdaftar bagi 
manfaat golongan itu yang membabitkan sumbangan premium RM12 setiap seorang 
dengan peruntukan RM12 juta setahun. Skim insurans itu akan menawarkan sumbangan 
sebanyak RM5,000 untuk kematian, RM5,000 untuk khairat kematian, RM10,000 untuk 
kematian akibat kemalangan dan RM10,000 untuk kurang upaya akibat kemalangan. 
Seramai 831,860 orang ibu tunggal masih menunggu skim insurans ini. Saya berharap, janji 
ini dapat ditepati memandangkan mereka yang menerima bantuan kebajikan tidak layak 
menerima BR1M dan tidak akan dibayar RM50 untuk insurans Takaful.  

Tuan Yang di-Pertua, di Semenanjung Malaysia ada banyak lebuh raya (highway). 
Di Sarawak kononnya ada satu highway iaitu Pan-Borneo Highway tetapi sehingga 
sekarang, rakyat masih menantikannya. Lebuh Raya Pan-Borneo ini adalah sepanjang 
2,239 kilometer dan akan bermula pada tahun 2011 hingga tahun 2025 dengan anggaran 
sebanyak RM22 bilion. Akan tetapi, peruntukan sebanyak RM500 juta sahaja diumumkan 
untuk pembinaan Lebuh Raya Pan-Borneo dalam Bajet 2014. Simple calculation, dengan 
izin. RM500 juta sahaja diberikan untuk pembinaan, RM22 bilion untuk kos keseluruhan 
projek. Jadi lebuh raya ini mengambil masa 44 tahun baru siap dan bukanlah 15 tahun yang 
diumumkan. Adakah kerajaan sedar berapa banyak nyawa yang telah terkorban di jalan ini?  

Saya mendapat jawapan dari Parlimen bahawa jumlah kemalangan di Jalan Pan-
Borneo dalam tempoh tahun 2008 hingga tahun 2012 adalah sebanyak 3,993 kes 
kemalangan. 904 di Sabah dan 3,089 di Sarawak. Jumlah kematian yang dicatatkan akibat 
kemalangan tersebut adalah seramai 411 orang iaitu 85 orang di Sabah dan 326 orang di 
Sarawak. Banyak kes kemalangan telah berlaku dan saya berharap Kerajaan Barisan 
Nasional memandang serius terhadap setiap nyawa anak Malaysia. Saya menyeru supaya 
kerajaan dapat memandang berat rakyat Sabah dan Sarawak dengan mempercepatkan 
pembinaan ini dengan secepat mungkin untuk keselamatan semua rakyat di Sabah dan 
Sarawak.  

Isu seterusnya yang saya ingin bangkitkan adalah tentang kemunduran atau 
kekurangan kemudahan asas di rumah-rumah panjang di kawasan Lanang dan juga di 
kawasan Siru. Berapa peratuskah rumah-rumah panjang di kawasan Lanang dan juga 
Sarawak yang masih belum mempunyai bekalan elektrik dan bekalan air yang terawat? 



Tuan Manivannan a/l Gowindasamy [Kapar]: Gula, gula, gula. Puan Alice Lau Kiong Yieng [Lanang]: Satu minit sahaja. Tuan Manivannan a/l Gowindasamy [Kapar]: Setengah minit. Puan Alice Lau Kiong Yieng [Lanang]: Ya, setengah minit. Tuan Manivannan a/l Gowindasamy [Kapar]: Terima kasih. Ini tentang. kekurangan subsidi gula, diumumkan tanpa menghiraukan sentimen kaum India. Kerajaan Barisan Nasional tidak langsung peka kepada perayaan Deepavali yang diraikan oleh kaum India di Malaysia. Amat jelas kenaikan harga gula akan membawa satu kesukaran kepada rakyat Malaysia, kaum India ketika ini. Inikah janji yang ditepati atau erti 'romba nandri' yang dilaungkan oleh Yang Amat Berhormat Perdana Menteri? Sila ulaskan. Terima kasih. Puan Alice Lau Kiong Yieng [Lanang]: Masukkan ucapan Yang Berhormat Kapar dalam ucapan saya. Ini adalah 'janji dicapati'. Hari ini, persatuan bakery di Sarawak telah mengumumkan kenaikan harga sebanyak 15% ke atas semua roti mulai bulan Disember 2013. Ini amat membebankan rakyat jelata. Selain itu, saya ingin menyentuh isu ibu tunggal di negara kita. Saya dimaklumkan bahawa ibu tunggal hanya menerima bantuan kebajikan sebanyak RM100 untuk seorang anak jagaannya. Adakah kerajaan sedar bahawa RM100 sebulan hanya cukup untuk membeli susu tepung atau makanan anak-anak? Saya bercadang supaya bantuan ini dapat dinaikkan untuk meringankan bebanan ibu tunggal. Ramai ibu tunggal yang perlukan pekerjaan akan tetapi siapa yang dapat menjaga anak mereka? Oleh itu, saya mencadangkan kerajaan untuk membina child care center atau pusat jagaan kanak-kanak. percuma untuk kaum wanita terutama ibu tunggal. Saya juga menyeru kerajaan untuk menaikkan kadar bantuan kebajikan seperti bantuan kanak-kanak dari RM100 seorang atau maksimum RM450 sekeluarga terutamanya kepada ibu tunggal yang tidak dapat bekerja kerana terpaksa menjaga anak-anak kecil mereka. Tuan Yang di-Pertua, semasa Pilihan Raya Umum Ke-13, Perdana Menteri kata kerajaan akan mempertimbangkan skim insurans bagi ibu tunggal yang berdaftar bagi manfaat golongan itu yang membabitkan sumbangan premium RM12 setiap seorang dengan peruntukan RM12 juta setahun. Skim insurans itu akan menawarkan sumbangan sebanyak RM5,000 untuk kematian, RM5,000 untuk khairat kematian, RM10,000 untuk kematian akibat kemalangan dan RM10,000 untuk kurang upaya akibat kemalangan. Seramai 831,860 orang ibu tunggal masih menunggu skim insurans ini. Saya berharap, janji ini dapat ditepati memandangkan mereka yang menerima bantuan kebajikan tidak layak menerima BR1M dan tidak akan dibayar RM50 untuk insurans Takaful. Tuan Yang di-Pertua, di Semenanjung Malaysia ada banyak lebuh raya (highway). Di Sarawak kononnya ada satu highway iaitu Pan-Borneo Highway tetapi sehingga sekarang, rakyat masih menantikannya. Lebuh Raya Pan-Borneo ini adalah sepanjang 2,239 kilometer dan akan bermula pada tahun 2011 hingga tahun 2025 dengan anggaran sebanyak RM22 bilion. Akan tetapi, peruntukan sebanyak RM500 juta sahaja diumumkan untuk pembinaan Lebuh Raya Pan-Borneo dalam Bajet 2014. Simple calculation, dengan izin. RM500 juta sahaja diberikan untuk pembinaan, RM22 bilion untuk kos keseluruhan projek. Jadi lebuh raya ini mengambil masa 44 tahun baru siap dan bukanlah 15 tahun yang diumumkan. Adakah kerajaan sedar berapa banyak nyawa yang telah terkorban di jalan ini?. Saya mendapat jawapan dari Parlimen bahawa jumlah kemalangan di Jalan Pan- Borneo dalam tempoh tahun 2008 hingga tahun 2012 adalah sebanyak 3,993 kes kemalangan. 904 di Sabah dan 3,089 di Sarawak. Jumlah kematian yang dicatatkan akibat kemalangan tersebut adalah seramai 411 orang iaitu 85 orang di Sabah dan 326 orang di Sarawak. Banyak kes kemalangan telah berlaku dan saya berharap Kerajaan Barisan Nasional memandang serius terhadap setiap nyawa anak Malaysia. Saya menyeru supaya kerajaan dapat memandang berat rakyat Sabah dan Sarawak dengan mempercepatkan pembinaan ini dengan secepat mungkin untuk keselamatan semua rakyat di Sabah dan Sarawak. Isu seterusnya yang saya ingin bangkitkan adalah tentang kemunduran atau kekurangan kemudahan asas di rumah-rumah panjang di kawasan Lanang dan juga di kawasan Siru. Berapa peratuskah rumah-rumah panjang di kawasan Lanang dan juga Sarawak yang masih belum mempunyai bekalan elektrik dan bekalan air yang terawat?.